b'\n_START_ARTICLE_\nNatural Born Killers\n_START_SECTION_\nHandling\n_START_PARAGRAPH_\nMickey og Mallory er to elskende, som t\xc3\xb8rner rundt i en \xc3\xa5ben bil og udf\xc3\xb8rer vilde kriminelle handlinger. P\xc3\xa5 bedste "Bonnie and Clyde"-maner k\xc3\xb8rer de igennem USA p\xc3\xa5 den fiktive Road 666, mens de dr\xc3\xa6ber og plyndrer overalt. Som det er set f\xc3\xb8r i amerikansk historie, opst\xc3\xa5r der en k\xc3\xa6mpe fankultur om disse to roadkillers og man f\xc3\xb8lger, samtidig med M&M\'s gerninger, de massive demonstrationer og udbrud fra fans, der glorificerer og hylder Mickey og Mallory. Den voldelige betjent Scagnettis (Tom Sizemore) m\xc3\xa5l bliver at fange de to og f\xc3\xa5 dem smidt i brummen. Efter at have dr\xc3\xa6bt en ung prostitueret, lykkes det ham at fange de to udenfor et apotek, efter en heftig ildkamp._NEWLINE_I f\xc3\xa6ngslet vil Wayne Gale (Downey Jr.) lave et sidste interview med Mickey inden deres d\xc3\xb8dsdom. Dette udl\xc3\xb8ser et flugtfors\xc3\xb8g og f\xc3\xa6ngslets fanger ender i opr\xc3\xb8r og komplet kaos, med kamerad\xc3\xa6kning p\xc3\xa5 hele vejen.'